Document ID: 31993R2862

ΚΑΝΟΝΙΣΜΟΣ (ΕΟΚ) αριθ. 2862/93 ΤΟΥ ΣΥΜΒΟΥΛΙΟΥ της 18ης Οκτωβρίου 1993 που τροποποιεί τον κανονισμό (ΕΟΚ) αριθ. 3915/92 για το άνοιγμα και τον τρόπο διαχείρισης των κοινοτικών δασμολογικών ποσοστώσεων παγιωμένων στη Γενική Συμφωνία Δασμών και Εμπορίου για ορισμένα γεωργικά και βιομηχανικά προϊόντα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, για το χάρτη εφημερίδων, η Κοινότητα έχει συνάψει συμφωνία η οποία προβλέπει ιδίως το άνοιγμα ετήσιας κοινοτικής δασμολογικής ποσόστωσης 650 000 τόνων από τους οποίους 600 000, σύμφωνα με το άρθρο XIII της Γενικής Συμφωνίας Δασμών και Εμπορίου, προορίζονται, μέχρι τις 30 Νοεμβρίου κάθε έτους αποκλειστικά υπέρ των προϊόντων προέλευσης Καναδά- ότι η συμφωνία αυτή προβλέπει επίσης την υποχρέωση αύξησης κατά 5 % του μέρους της ποσόστωσης που προορίζεται για τις εισαγωγές προέλευσης Καναδά στην περάτωση εξάντλησης πριν από τη λήξη ενός συγκεκριμένου έτους, του εν λόγω μέρους- ότι η ποσόστωση των 650 000 τόνων ανοίχτηκε για το έτος 1993 με τον κανονισμό (ΕΟΚ) αριθ. 3915/92 (1)-
ότι τα διαθέσιμα οικονομικά δεδομένα τη στιγμή αυτή επιτρέπουν τον υπολογισμό- ότι οι ανάγκες εισαγωγών χάρτη εφημερίδων προέλευσης θα μπορούσαν να ανέλθουν σε επίπεδο ανώτερο εκείνου των προαναφερθέντων 600 000 τόνων- ότι θα πρέπει, λοιπόν, να αυξηθεί κατά 30 000 τόνους η ποσότητα εκ μέρους της ποσόστωσης που προορίζεται για τις εισαγωγές αυτές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΟΚ) αριθ. 3915/92, ο πίνακας του άρθρου 1 παράγραφος 1 αντικαθίσταται, όσον αφορά τον όγκο ποσόστωσης 600 000 τόνων απέναντι από τον αύξοντα αριθμό 09.0015 από όγκο 630 000 τόνων.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 18 Οκτωβρίου 1993.

Labels: 12
3
1